stanford-oval/wikipedia huggingface dataset:
Sheila Young
Ratapyöräily

Young voitti eräajon maailmanmestaruuden San Sebastiánissa 1973, Monteroni di Leccessä 1976 ja Brnossa 1981. Hän sai samassa lajissa MM-hopeaa 1982 sekä MM-pronssia 1972 ja 1975. Eräajon Yhdysvaltojen-mestaruuden hän voitti 1971, 1973, 1976 ja 1981.
Smack My Bitch Up

| ”Smack My Bitch Up” The Prodigy |
| --- | --- | --- |

Singlen tiedot
 Albumilta: The Fat of the Land
 Julkaistu: 24. marraskuuta 1997
 Formaatti: 12" single, CD single
 Tuottaja(t): Liam Howlett
 Tyylilaji: big beat, rave, electronica
 Kesto: 04.45 (Edit)
 Levy-yhtiö: XL Recordings Maverick Records (USA) Sony Music Entertainment (Australia)
The Prodigyn muut singlet
| ”Serial Thrilla” 1997 | ”Smack My Bitch Up” 1997 | ”Baby’s Got a Temper” 2002 |
Smack My Bitch Up on brittiläisyhtye The Prodigyn kappale. Se julkaistiin heidän The Fat of the Land -studioalbumin kolmantena ja viimeisenä singlenä marraskuussa 1997. Mixmagin lukijat valitsivat kappaleen kaikkien aikojen kolmanneksi parhaimmaksi dance-levytykseksi. Vaikka kappale ei ollut yhtä suuri kaupallinen menestys kuin heidän aiemmat singlet, se sai aikaan kultti-ilmiön.
Kappale aiheutti paljon kiistelyä sen nimen sekä videon takia, videon sisältäessä kohtauksia juovuttelusta sekä huumeidentäytteisestä liikaseksuaalisuudesta ja väkivallasta.
Ennen singlen julkaisemista Liam Howlettille ehdotettiin kolmea erilaista remixversiota kappaleeseen liitettäväksi. Niistä yksi oli Jonny L:ltä, yksi DJ Hypelta ja yksi Slackeriltä. Howlett päätyi valitsemaan DJ Hypen remixin singlessä julkaistavaksi versioksi. Jonny L:n remixversio julkaistiin ilmaisella CD:llä, joka tuli Muzik-aikakauslehden tammikuun numeron yhteydessä vuonna 1998. Slackerin remixversiota ei koskaan julkaistu virallisesti, vaikka sitä jaettiin white labelinä harvinaisissa ja rajoitetuissa erissä.
Käännös suomeksi
Sirolimuusi

| --- | --- |


Sirolimuusi
Systemaattinen (IUPAC) nimi
(3S,6R,7E,9R,10R,12R,14S,15E,17E,19E,21S,23S,26R,27R,34aS)-9,10,12,13,14,21,22,23,24,25,26,27,32,33,34,34a-heksadekahydro-9,27-dihydroksi-3-[(1R)-2-[(1S,3R,4R)-4-hydroksi-3-methoksisykloheksyyli]-1-metyylietyyli]-10,21-dimetoksi-6,8,12,14,20,26-heksametyyli-23,27-epoksi-3H-pyrido[2,1-c][1,4]-oksa-atsasyklohentriakontiini-1,5,11,28,29(4H,6H,31H)-pentoni
Tunnisteet
CAS-numero: 53123-88-9
ATC-koodi: L04AA10
PubChem CID: 5284616
DrugBank: DB00877
Kemialliset tiedot
Kaava: C51H79NO13 
Moolimassa: 914,172 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 20 %
Proteiinisitoutuminen: 92 %
Metabolia: Hepaattinen
Puoliintumisaika: 57–63 tuntia
Ekskreetio: ulosteissa
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Sirolimuusi eli rapamysiini on immunosuppressiivinen lääke, jota käytetään elinsiirron, varsinkin munuaisensiirron jälkeisen hylkimisreaktion estossa. Se löydettiin alun perin Pääsiäissaarelta (Rapa Nui), mistä tulee nimitys rapamysiini. Lääkettä myydään nimellä Rapamune (Wyeth).
Sirolimuusia käyttävät myös maksansiirtopotilaat.
Yhdysvaltalaisessa tutkimuksessa sirolimuusi pidensi vanhojen hiirten jäljellä olevaa elinajanodotetta 28–38 %:lla. Aine kuitenkin heikentää immuniteettia, joten ihmisille se ei sovi vanhenemisen hidastamiseen. Lääkkeen käyttö lisää henkilön alttiutta saada vaarallinen infektio.
Lääkkeen aiheuttama immuunijärjestelmän heikkeneminen voi myös lisätä syöpävaaraa, varsinkin lymfoomaan ja ihosyöpään sairastumisriskiä. Lääkkeellä on runsaasti mahdollisia sivuvaikutuksia, kuten hypertensio, nivelkivut, vatsavaivat, kuume, virtsatietulehdus, pahoinvointi, päänsärky, anemia ja hypokalemia.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Sirolimuusi
PubChem: Sirolimus (englanniksi)
DrugBank: Sirolimus (englanniksi)
KEGG: Sirolimus (englanniksi)
ChemBlink: Rapamycin (englanniksi)
Spotted dick

Spotted dick
Spotted dick ja maitokiisseliä
Spotted dick on suosittu jälkiruoka Britanniassa. Se on höyrytetty vanukas, joka valmistetaan perinteisesti munuaisrasvasta (suet) ja kuivatuista hedelmistä, useimmiten rusinoista, ja joka yleensä tarjoillaan maitokiisselin (custard, crème anglaise) kanssa.
Stampede

| Stampede The Doobie Brothers |
| --- | --- | --- |

Studioalbumin tiedot
 Julkaistu: huhtikuu 1975
 Tuottaja(t): Ted Templeman
 Tyylilaji: rock
 Kesto: 40.50
 Levy-yhtiö: Warner Bros.
The Doobie Brothersin muut julkaisut
| What Were Once Vices Are Now Habits 1974 | Stampede 1975 | Takin’ It to the Streets 1976 |
Stampede on The Doobie Brothersin viides studioalbumi, joka ilmestyi vuonna 1975. Sen on tuottanut Ted Templeman.
Kappaleet

Sweet Maxine
Neal's Fandango
Texas Lullaby
Music Man
Slat Key Soquel Rag
Take Me In Your Arms (Rock Me a Little White)
I Cheat the Hangman
Précis
Rainy Day Crossroad Blues
I Been Workin' On You
Double Dealin' Four Flusher
Arviot

Allmusic:
Smalen ongelmat

Smalen ongelmat on Fieldsin mitalin saaneen Stephen Smalen vuonna 2000 julkaisema luettelo 18 ratkaisemattomasta matemaattisesta ongelmasta. Tämän luettelon esikuvana on Hilbertin kuuluisa 23 ongelman luettelo, joka julkaistiin vuonna 1900. Ongelmat ovat:
| # | Ongelma | Tila |
| --- | --- | --- |
| 1 | Riemannin hypoteesi (sama kuin Hilbertin kahdeksas ongelma) |  |
| 2 | Poincarén konjektuuri | Grigori Perelman todistanut. |
| 3 | Onko P=NP? |  |
| 4 | Yhden muuttujan polynomin kokonais­luku­nolla­kohdat |  |
| 5 | Voidaanko Diofantoksen yhtälön kertoimista päätellä yhtälön ratkaisujen itseis­arvolle ylä­rajaa? |  |
| 6 | Relativistisen tasa­painon kuvaavien suureiden äärellisyys taivaan­mekaniikassa |  |
| 7 | Pisteiden jakauma 2-pallolla |  |
| 8 | Dynamiikan soveltaminen talous­tieteeseen |  |
| 9 | Lineaarisen ohjelmoinnin ongelma |  |
| 10 | Pughin sulkulemma |  |
| 11 | Onko yksiulotteinen dynamiikka yleisesti hyperbolista? |  |
| 12 | Diffeomorfismin keskusalkiot | Ratkaisseet C1-topologian osalta C. Bonatti, S. Crovisier ja A. Wilkinson. |
| 13 | Miten reaalisen algebrallisen käyrän ja raja­ympyrän ovaalit sijoittuvat toistensa suhteen tasossa? (Sama kuin Hilbertin 16. ongelma) |  |
| 14 | Onko Lorenzin osittais­differentiaali­yhtälöiden dynamiikka geometrinen Lorenzin attraktori? | Ratkaissut Warwick Tucker intervalliaritmetiikan avulla. |
| 15 | Navier-Stokesin yhtälöt |  |
| 16 | Jacobin konjektuuri (tai yhtäpitävästi Dixmierin konjektuuri) |  |
| 17 | Polynomiyhtälöiden ratkaiseminen polynomiaalisessa ajassa yleisessä tapauksessa | Carlos Beltrán Alvarez ja Luis Miguel Pardo löysivät uniformisen keskimääräisen algoritmin Smalen 17. ongelmalle Determinististä algoritmia Smalen 17. ongelmalle ei ole vielä löydetty, mutta osittaisen ratkaisun ovat antaneet Felpie Cucker ja Peter Bürgisser, jotka käyttivät  probabilistista alogoritmia à la Beltrán-Pardo, ja saivat johdetuksi deterministisen tietyssä ajassa läpi menevän algoritmin  N^{O(\log \log N)}. |
| 18 | Onko älykkyydellä rajoja? |  |
Solstice (videopeli)

| Solstice: The Quest for the Staff of Demnos |
| --- | --- |
Kehittäjä:  Software Creations
Julkaisija:  Sony Imagesoft
Säveltäjä:  Tim Follin
Julkaistu:  1990
Lajityyppi:  pulmapeli
Pelimuoto:  yksinpeli
Alusta:  Nintendo Entertainment System
Jakelumuoto:  Pelimoduuli
Lisää peliartikkeleitaVideopelien teemasivulla
Solstice: The Quest for the Staff of Demnos tai lyhyesti Solstice on Software Creationsin kehittämä ja CSG Imagesoftin julkaisema pulmapeli. Peli on julkaistu vuonna 1990 Nintendo Entertainment Systemille.
Pelin seuraaja on Equinox (myös nimellä Solstice II).
Pelaaminen

Peli on isometristä projektiota käyttävä pulmapeli. Pelaaja on velho, jonka tehtävä on pelastaa prinsessa pahalta velholta. Tavoitteessa onnistuakseen pelaajan on koottava sauvan palaset eri huoneista.
Pelialuetta voi tutkia vapaasti, mutta suuri osa siitä on estetty kunnes löytää esineen tai avaimen edistymiseen. Velhoa ohjataan D-padilla, A-näppäimellä hypätään ja start-näppäin käyttää lääkejuoman. Select-näppäin näyttää kartan ja tavaraluettelon. Juomat ovat tärkeitä eräiden huoneiden pulmien ratkaisemiseen kuten tekemällä velhon näkymättömäksi tai pysäyttämällä ajan.
Pelissä kuljetaan huoneesta toiseen, joissa on eri tyyppisiä pulmia, jotka alkavat yksinkertaisista mutta nopeasti edistyvät vaikeiksi.
Vastaanotto

Pelin perspektiivi on hieno ja yksilöllinen, mutta se tekee vaikeaksi kohdistaa asioita ja tarkka tasohyppely on vaikeaa. Varjojen puute tekee vaikeaksi sanoa missä kohtaa asiat ovat kolmiulotteisesti. Peli on erittäin haastava ja pelaajalla on vain muutamia elämiä. Monet asiat voivat tappaa pelaajan ja elämien loputtua pelaaja palaa alkuun. Pelissä ei myöskään ole jatkomahdollisuuksia, salasanoja tai paristovarmennusta. Peli on hauska ja palkitseva, mutta vaatii rautaista tahtoa läpipelaamiseen. Visuaalisesti peli hieno ja suunniteltu hyvin vaikka siitä puuttuu tarkkoja yksityiskohtia. Myös pelin musiikki saa kehuja.
Kehitys

Pelin musiikin on säveltänyt Tim Follin.
Aiheesta muualla

Solstice (videopeli) MobyGamesissa (englanniksi)
Snappertunan pappila

| Snappertunan pappila |
| --- | --- |
Sijainti:  Raasepori, Suomi
Rakennustyyppi:  Pappila
  
Snappertunan pappila (ruots. Snappertuna prästgård) on historiallinen pappila Raaseporin Snappertunassa Uudellamaalla. Pappila toimi pitkään alueen kappalaisen virka-asuntona. Snappertunan pappila ja suuri osa ympäröivistä talousrakennuksista ovat 1830-1840-luvuilta. Snappertunan aikaisempi pappila paloi vuonna 1806 tuhoten vanhimmat kappeliseurakuntaa koskevat kirkonkirjat.
Snappertunan pappilan omistaa Raaseporin seurakuntayhtymä ja nykyisin rakennus toimii seurakuntakotina. Pappila on lain mukaan suojeltu.
Taistelu kultaisesta taljasta (vuoden 1963 elokuva)

| Taistelu kultaisesta taljasta> Jason and the Argonauts |
| --- | --- |
 Jason and the argonauts, englanninkielinen elokuvajuliste.
Ohjaaja:  Don Chaffey
Käsikirjoittaja:  Jan Read Beverley Cross
Tuottaja:  Charles H. Schneer Ray Harryhausen
Säveltäjä:  Bernard Herrmann
Kuvaaja:  Wilkie Cooper
Leikkaaja:  Maurice Rootes
Lavastaja:  Ray Harryhausen (erikoistehosteet)
Pääosat:  Todd Armstrong Nancy Kovack Honor Blackman Gary Raymond
Valmistustiedot
Valmistusmaa:   Yhdysvallat  Britannia
Tuotantoyhtiö:  Morningside Productions
Levittäjä:  Columbia Pictures Netflix Fandango at Home (käännä suomeksi)
Ensi-ilta:  19.6.1963 20.3.1964 (Suomi)
Kesto:  101 minuuttia
Alkuperäiskieli:  englanti
Budjetti:  1 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Taistelu kultaisesta taljasta (engl. Jason and the Argonauts, engl. työnimi Jason and the Golden Fleece) on amerikkalais-brittiläistä independent-tuotantoa oleva fantasiaelokuva vuodelta 1963. Elokuvan jakelijana toimi Columbia Pictures, sen tuotti Charles H. Schneer ja ohjasi Don Chaffey. Elokuvan pääosia esittivät Todd Armstrong, Nancy Kovack, Honor Blackman ja Gary Raymond. Elokuva tehtiin yhteistyössä stop motion -asiantuntija Ray Harryhausenin kanssa. Elokuva tunnetaan myyttisistä hahmoistaan ja erityisesti argonauttien ja luurankoarmeijan välisestä taistelukohtauksesta. Suomessa elokuvan ensi-ilta oli 20. maaliskuuta 1964.
Juoni

Pelias tulkitsee väärin ylijumala Zeuksen ennustuksen, ja kaappaa Thessalian valtaistuimen. Hän tappaa velipuolensa kuningas Aisonin ja liki kaikki tämän perheenjäsenet. Yksi Aisonin sotilaista kuitenkin kuljettaa salaa pois kuninkaan vastasyntyneen pojan Iasonin. Pelias surmaa yhden kuninkaan tyttäristä  jumalatar Heran temppelissä. Hera raivostuu temppelinsä häpäisystä ja varoittaa Peliasta miehestä, "jolla on vain yksi sandaali". Hera pyytää Zeukselta, että saisi olla Iasonin suolelija, mutta hän saa luvan auttaa Iasonia vain viisi kertaa.
Kaksikymmentä vuotta myöhemmin Hera aiheuttaa sen, että Pelias on hukkumaisillaan jokeen. Iason pelastaa Peliaksen. Samalla Iasonin toinen sandaali katoaa, ja Pelias tunnistaa Iasonin. Iason kertoo että hän aikoo lähteä etsimään legendaarista kultaista taljaa. Pelias yllyttää ja rohkaisee Iasonia matkaan. Peliaksen poika ihmettelee, miksei isä suoraan surmannut Iasonia. Pelias vastaa että ennustuksen mukaan se koituisi hänenkin turmakseen. Siksi Pelias toivoo, että Iason kohtaa loppunsa reissullaan.
Valeasuinen Hermes kuljettaa Iasonin Olympos-vuorelle tapaamaan Zeusta ja Heraa. Iason kieltäytyy Zeuksen tarjoamasta avusta, sillä hän aikoo rakentaa aluksen ja kerätä miehistön Kreikan urhoollisimmista miehistä. Hera neuvoo Iasonia etsimään kultaista taljaa maasta nimeltä Kolkhis. Miehet kilpailevat kunniasta päästä Iasonin miehistöön. Aluksen nimeksi tulee Argo rakentajansa Argoksen mukaan, ja niin miehistöä kutsutaan argonauteiksi. Heihin kuuluvat muun muassa Herakles, Hylas ja Akastos. Akastos pyrkii sabotoimaan miehistön matkaa, sillä hän on itse asiassa Peliaksen poika.
Juoni > Talos

Hera ohjaa Iasonin täydentämään laivan varastoa saarelta, mutta sieltä on lupa ottaa ainoastaan muonaa ja vettä. Uteliaat Herakles ja Hylas tunkeutuvat aarrekammioon, jonka päällä on sitä vartioiva valtava Taloksen patsas. Herakles rikkoo kieltoa ja ottaa kammiosta keihään kokoisen kultaisen rintakorun neulan. Varkauden seurauksena patsas herää henkiin, ja se hyökkää argonauttien kimppuun. He yrittävät turhaan paeta, ja Iason pyytää apua Heralta. Heran neuvosta Iason irrottaa tulpan Taloksen kantapäästä, ja niin höyryävän kuuma elämänneste valuu metallijättiläisestä ulos. Talos alkaa sortua ja miehet juoksevat pakoon. Herakleksen varastama kultaneula tippuu maahan, eikä hän huomaa kuinka Hylas ryntää takaisin noutamaan sitä. Talos romahta maahan, ja epäonnekas Hylas hautautuu sen alle. Miehet korjaavat Taloksen särkemän Argon. Herakles uskoo että Hylas on yhä elossa, ja hän kieltäytyy lähtemästä saarelta. Toverit eivät voi hylätä Heraklesta, eikä matka jatku. Iason joutuu pyytämään viimeisen kerran apua Heralta. Hera ilmoittaa argonauteille, että Hylas on kuollut. Herakles jää silti saarelle etsimään Hylasta.
Juoni > Fineus ja harpyijat

Argonautit saapuvat kuningas Fineuksen kuningaskuntaan. Fineus on rikkonut jumalia vastaan. Rangaistukseksi hän on sokea. Lisäksi hänen on paettava aina kun hän yrittää syödä: harpyijat syöksyvät hänen kimppuunsa ja ahmivat hänen ruokansa. Kuningas lupaa neuvoa tien Kolkhisiin, jos miehistö auttaa häntä harpyijain kanssa. Harpyijat saadaan ansaan verkolla ja vangitaan häkkiin. Ne joutuvat Fineuksen armoille ja saavat vain hänen ruokansa jämät. Fineus kehottaa purjehtimaan Symplegadien eli liikkuvien kallioiden välistä – mutta yksikään alus ole vielä päässyt salmesta läpi. Siitä pahoillaan hän ottaa amuletin kaulastaan ja antaa sen Iasonille.
Juoni > Symplegadit ja Medeia

Kapeassa salmessa liikkuvat kalliot (Symplegadit) iskevät toisiaan vasten, ja alas vierivät järkäleet tuhoavat salmessa kulkevat laivat. Argo seisoo salmen suulla, ja miehistö näkee, kuinka vastaantuleva alus murskaantuu kallioiden väliin. He soutavat salmeen, mutta yritys vaikuttaa tuhoon tuomitulta. Iason heittää Fineukselta saamansa amuletin vihoissaan veteen. Silloin meren jumala Triton nousee aalloista ja pitelee kallioita erossa toisistaan. Toisesta aluksesta on jäänyt veden varaan Medeia, jonka argonautit pelastavat. Medeia osoittautuu Hekaten temppelin papittareksi Kolkhisista.
Juoni > Kolkhis

Akastos kyseenalaistaa Iasonin arvovallan ja haastaa hänet taisteluun. Akastos menettää aseensa, hyppää mereen ja katoaa. Kolkhisin satamassa Iason miehineen kutsutaan kuningas Aietesin juhliin. Argonautit eivät tiedä, että Akastos on selvinnyt hengissä ja varoittanut kuningasta, että Iason havittelee heidän arvokasta taljaansa. Juhlista argonautit joutuvat vankilaan. Medeia auttaa heitä pakenemaan. Tällävälin Akastos yrittää anastaa taljan. Sitä vartioiva hydra surmaa hänet; Iason taas tappaa pedon. Aietes lähtee takaa-ajoon. Hän kylvää hydran hampaat maahan ja rukoilee jumalatar Hekatelta apua: kohta maasta nousee luurankoarmeija (spartit). Medeia ja Argos pääsevät Argoon taljan kanssa sillä välin kun Iason, Kastor ja Polydeukes pidättelevät luurankosotureita. Taistelu pitkittyy ja Iasonin toverit saavat surmansa. Iason pelastautuu hyppäämällä kalliolta mereen. Iason, Medeia ja jäljelle jääneet argonautit palaavat Thessaliaan.
Esiintyjät

Elokuvassa mainitussa järjestyksessä
Todd Armstrong – Iason (ääni: Tim Turner)
Nancy Kovack – Medeia (ääni: Eva Haddon)
Gary Raymond – Akastos
Laurence Naismith – Argos
Niall MacGinnis – Zeus
Michael Gwynn – Hermes
Douglas Wilmer – Pelias
Jack Gwillim – King Aietes
Honor Blackman – Hera
John Cairney – Hylas
Patrick Troughton – Fineus
Andrew Faulds – Faleros
Nigel Green – Herakles
John Crawford – Polydeukes (ei mainittu nimeltä)
Ferdinando Poggi – Kastor (ei mainittu nimeltä)
William Gudgeon – Triton (ei mainittu nimeltä)
Elokuvamusiikki

Elokuvamusiikin sävelsi Bernard Herrmann, joka työskenteli yhdessä Ray Harryhausenin kanssa myös muun muassa fantasiaelokuvissa Sindbadin uudet seikkailut (1958), Gulliverin matkat (1960) ja Salaperäinen saari (1961). Herrmann sävelsi musiikin myös tieteiselokuviin Uhkavaatimus Maalle (1951) ja Matka maan keskipisteeseen (1959). Toisin kuin Herrmannin viuluvoittoinen sävellys elokuvaan Psyko, Kultaisen taljan musiikki on tehty painottaen torvi- ja lyömäsoittimia, joilla esitetään sankarillisia fanfaareja. Puupuhaltimet ja muut lisäinstrumentit, kuten harppu, korostavat rauhallisempia ja romanttisempia kohtia.
Poikkeamat klassisesta mytologiasta

Elokuvan kerronta ja kreikkalainen mytologia poikkeavat toisistaan useilla tavoilla.
Mytologian mukaan argonautit kohtaavat Taloksen paluumatkalla, kun he ovat jo saaneet kultaisen taljan. Medeia loihtii Taloksen. Näin se vetää itse nilkastaan irti pronssinaulan ja elämänneste virtaa ulos. Mytologiassa Talos vartioi Kreetan saarta ja suojaa prinsessa Europaa.
Elokuvassa Hylas kuolee Taloksen sortuvan vartalon alle. Herakles jää saarelle etsimään Hylasta, jonka uskoo olevan elossa. Mytologiassa Hylaksen sieppaa Myysiassa lähteen nymfi. Tämä rakastuu vettä juomaan tulleeseen mieheen.
Tarussa harpyijat häätävät pois Boreadit Kalais ja Zetes, joilla on siivet nilkoissaan.
Elokuvassa Triton pelasti Argon, kun se kulki liikkuvien kallioiden ohi. Homeroksen Odysseiassa Kirke kertoo Odysseukselle, että Hera vauhditti Argon matkaa.
Tarustossa Iason vaati kultaista taljaa avoimesti kuningas Aietesilta. Kuningas lupaa antaa taljan, jos Iason suorittaa kolme mahdotonta tehtävää. Iason selviytyy koitoksista Medeian avulla.
Legendan mukaan taljaa vartioi lohikäärme, joka ei koskaan ummista silmiään. Harryhausen piti lohikäärmettä liian keskiaikaisena. Hän korvasi sen hydralla, josta teki seitsenpäisen.
Tarun mukaan Aietes antaa Iasonille kolme tehtävää. Yhdessä tehtävässä Iasonin täytyy itse kyvää lohikäärmeen hampaat maahan. Iason saa luurankoarmeijan (spartit) taistelemaan keskenään ja ne tuhoavat toisensa.
Elokuvassa spartit tappavat Kastorin. Kreikkalaisessa mytologiassa hän menettää henkensä vasta myöhemmin vihanpidossa Idaksen ja Lynkeuksen kanssa.
Elokuvasta on jätetty pois mm. kohtaaminen kuningas Kyzikoksen kanssa ja seikkailut Lemnoksen saarella.
Mytologiassa Medeia surmaa veljensä Absyrtoksen, jotta Iason ja argonautit pääsevät pakoon.
Tuotanto

Elokuvan alkuperäistä työnimeä Jason and the Golden Fleece eli "Iason ja kultainen talja" ei voitu käyttää: saman niminen elokuva oli jo olemassa.
Elokuva kuvattiin pääosin Englannissa Sheppertonin studioilla sekä Italiassa, josta löytyi kreikkalaistyylisiä rakennuksia sekä runsaasti kohtauksiin sopivia rantoja. Filmiryhmiä oli tosin välillä ruuhkaksi asti. Alkujaan ilmiselvä valinta kuvauspaikaksi olisi ollut Kreikka. Tuohon aikaan kreikkalaisia raunioita ei juuri ollut restauroitu, eivätkä ne sopineet edes harpyija-kohtauksiin, joissa on raunioituneita rakennuksia.
Taloksen malli oli vain noin 30 cm korkea. Siksi oli rakennettava täysikokoinen jättiläisen jalka, jotta Iasonina esittävä Todd Armstrong saattoi käydä kantapään kimppuun ja irrottaa siitä tulpan. Ulos virtaava jumalten elämänveri (engl. ichor) oli kaurapuurosta ja värjätystä vedestä valmistettu keitos. Taloksen esikuvana Harryhausen käytti mittasuhteiltaan sopivaa Rhodoksen kolossia. Se oli ikään kuin käänteis-kolossi, joka seisoi hajareisin luonnonsatamassa ja esti laivaa pakenemasta.
Symplegadit-kohtaus tuotti ongelmia. Tritonin osaan löytyi lopulta riittävän pitkäkätinen näyttelijä, joka oli myös uimari. Triton pitää liikkuvia kallioita erossa toisistaan pienoismallilavasteissa Sheppertonin studioille rakennetussa vesialtaassa. Kallioiden väliin jäävä välimatka oli silti kohtalaisen suuri. Itse kalliot tehtiin kipsillä päällystetystä styroksista. Kalliot kelluivat vedessä, joten ne oli korvattava kokonaan kipsistä tehdyillä versioilla.
Harryhausenilla oli valmiina vain yksi noin 25 cm pitkä luurankomalli elokuvaa varten. Sitä oli käytetty aiemmin elokuvassa Sindbadin uudet seikkailut, (1958). Hänen piti rakentaa kuusi uutta luurankoa, ja kesti neljä ja puoli kuukautta saada valmiiksi legendaarinen taistelukohtaus luurankoarmeijaa vastaan. Luurankosoturien kilvissä on Harryhausenin luomien olentojen kuvia, kuten mustekala ja Ymirin pää elokuvasta Veenuksen valloittajat vuodelta 1957. Luurankojen surmaaminen oli pulma, koska ne ovat jo kuolleita. Ongelma ratkaistiin niin, että Iason hyppää kallioilta mereen: ”Arvelimme etteivät luurangot osaa uida”. Kuvausryhmä heitti luurankomallit kalliolta veteen, ja tämä voitiin tehdä vain yhdellä otolla, sillä luurankoja ei voinut saada takaisin. ”Siellä ne makaavat edelleenkin, merenpohjassa”, Harryhausen kertoi.
Elokuvan vastaanotto ja vaikutus

Taistelu kultaisesta taljasta sai kiittävät arvostelut kriitikoilta ja sitä pidetään yhtenä kulttielokuvien klassikkona. Verkkosivu Rotten Tomatoesin mukaan elokuva on ”erikoinen ja mukaansa tempaava pala nostalgiaa, jonka todellinen tähti on Ray Harryhausenin mestarillinen stop motion -animointi”. Huhtikuussa 2004 aikakauslehti Empire arvioi, että Talos on kaikkien aikojen paras elokuvahirviö heti King Kongin jälkeen.
Columbia Pictures asetti elokuvan ehdolle Yhdysvaltain elokuva-akatemian parhaiden erikoistehosteiden -sarjan Oscar-palkinnon saajaksi. Palkinnon sai elokuva Kleopatra. Joku elokuva-akatemian jäsen totesi myöhemmin Harryhausenille, ettei hänen elokuvassaan ollut mitään niin kovin erikoista. Harryhausen ihmetteli perustetta, koska mitään vastaavaa ei ollut siihen aikaan tehty elokuvissa. Vuoden 1992 Oscar-gaalassa kunnioitettiin Harryhausenia Gordon E. Sawyer -palkinnolla hänen pitkästä elämäntyöstään. Tilaisuudessa näyttelijä Tom Hanks sanoi, että hänen mielestään paras koskaan tehty elokuva ei ole Casablanca tai Citizen Kane vaan Taistelu kultaisesta taljasta.
Harryhausen itse piti tätä parhaana elokuvanaan. Columbia sai Kultaisen taljan monen yhdysvaltalaisen A-luokan elokuvateatterin esityslistalle itsenäisenä elokuvana. Harryhausenin aiemmat filmit olivat yleensä ottaen päässeet vain B-luokan teattereihin yhteisesityksenä jonkun toisen elokuvan kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Taistelu kultaisesta taljasta Internet Movie Databasessa (englanniksi)
Jason and the Argonauts AllMoviessa (englanniksi)
Jason and the Argonauts AFIssa (American Film Institute Catalog) (englanniksi)
Jason and the Argonauts Rotten Tomatoesissa (englanniksi)
Jason and the Argonauts -elokuvatraileri YouTubessa (englanniksi)
Taistelu Hydraa vastaan.
Salibandyn naisten maailmanmestaruuskilpailut 2015

Salibandyn naisten maailmanmestaruuskilpailut 2015 olivat historian 10. maailmanmestaruuskilpailut. Ne järjestettiin Tampereella 5.–12. joulukuuta 2015. Kansainvälisen salibandyliiton (IFF) hallitus myönsi järjestelyoikeudet Suomelle kokouksessaan Espoossa lokakuussa 2011.
Turnauksen voitti Ruotsi kaatamalla Suomen 5-4. Pronssia sai Sveitsi.